Pa en dogter geskiet toe hulle probeer helpArgieffoto Kapt. Joep Joubert, woordvoerder van die polisie, sê die rowers het ŉ 32-jarige man van ŉ sak kontant voor ŉ bank in Voortrekkerstraat beroof. Die twee rowers het na ŉ parkeerterrein agter die bank gehardloop en die 69-jarige pa en sy dogter, in haar 40’s, het hulle probeer stop. “Die vrou is twee keer in die maag geskiet en haar pa is een keer, ook in die maag, geskiet.” Die rowers het die sak kontant agtergelaat en gevlug. Joubert sê die polisie soek steeds na die verdagtes. Santi Steinmann, woordvoerder van Netcare911, sê die pa en dogter is albei in ŉ kritieke toestand in die hospitaal.